
WOTANIN ENANA. 

Madagascar Wicastayatapi winohinca kin mini 
wakan anaptapi (Prohibition) waokiye kta he maza- 
ska opawige kicun. 

Wanihan Congress mniciyapi qa woope kagapi 
qon, mazaska woope kagapi kin mazaska 281,878,- 
694 yustanpi. Hececa kes Sissitonwan qa Wahpe- 
tonwan mazaska dapi kio wicakiciyustanpi sni 

Askatudan wasicun J. Erricson eciyapi he te. Wi- 
casta kin de wiyukcan wayupike wita wata okagapi 
kin on. Hekta Isantanka oyate kin kici kicizapi qon 
wita wata on zuyapi kta Monitor eciyapi kin he 
kaga. 

Askatudan wiyohpeyata mniwanca (Pacific Ocean) 
Samoa wita kin en nina tate ohitike ca Isantanka wi- 
ta wata, qa German oyate tawapi ko ihangwicaye. 
Sagadasa tawapi wan mahen iyaye kecinpi. Nakas 
tokahan keyapi. 

Wasicun Dakota en woju tipi kin dehan taku wan- 
ji nina cajeyatapi qa token econpi ca hecinhan iwoki- 
cihdakapi. Paicihta hahonta kin opetonpi eca tehika 
yawapi. Heca kagapi wicasta nina wijiniciyapi kta 
cinpi. Tokin taku hahonta kin awa^akedan opeton- 
pica unkans ecinpi. 

Maka Tipi en Dakota wan tohinni kaskapi. Tuwe 
Pehankuwapi eciyapi hee. Tuktekten Dakota wa- 
sicun etanhan mini wakan opetonpi qa ohakam tuwe 
wicaqupi aowicayakapi hecen Sado otonwe ekta wa- 
ayatanin awicayapi ece kaskapi kin he oitons'niyan 
woyaka keyapi hecen itons"ni kin on kaskapi. 

Dakota Territory State heca kta on woope kagapi 
kin qa Tunkansidan yutan kin on otonwe ota en ni- 
na wonihiciye. On^pa South Dakota kin entu. To- 
kes'ta State heca kinhan otonwe wanji otonwe itancan 
(Capital) heca kta. Hecen otonwe ota wanna itancan 
un kta nina skanpi qa on mazaska ota mnayanpi. 
Ft. Pierre (Paha wakan iyohdoke) otonwe kin he 
Itancan kta wicota kecinpi. 

Mr. Oberly Ikce wicasta Awanyaka Itancan kin 
Democrat heca, tuka askatudan, Kepublican qa 
Democrat wicasta ota wowapi kiciyutanpi qa Tun- 
kansidan qupi. Republican heca sni kes Ikce wica- 
sta ekta taku owasin tanyan owotannayan econ kta 
tawacin ece qa ito hecehna un kta waste kecinpi qa 
ohdakapi. Tunkansidan hecetuwicakidaka seca, na- 
kas oitancanpi kin piya wicakahniga qa wicayutoke- 
ca ota esta he yutokeca sni, tuka okiye yube kte cin 
he wanna Republican heca kahniga. 



OKODAKICIYE WOTANIN. 

Bishop Bedell, Ohio etanhan askatudan tatapike 
on yazan hca qa asni kte sni kecinpi. 

California obaspe kin he kiyuspapi kta cinpi qa 
etanhan obas'pe toktokeca kagapi kta cinpi. 

New York, February 17, heehan wicasta wicke- 
mna nom Mazaicipawega okodakiciye kin opewica- 
yapi. 

Nashotah, Wis., ekta wicasta wakan woonspe 
tipi kin askatudan tuwe mazaska 6,000 hehanyan 
okiye. 

Tuktenkten anpetu iyohi cekiyapi qa akes anpetu 
iyamni qa izaptan hehan econpi qa tuwe wahokonwi- 
cakiye ece. 

Hekta February 17, he ehan Bishop Hare New 
York otonwe en hi qa tipi wakan wan en Dakota 
on wahokonwicakiye. 

Fon Du Lac obaspe kin on Mr., Grafton Bishop un 
kta wanna hanke isanpa hecetudapi qa okinni aska- 
tudan hecen yuwakanpi kta. 

Massachusetts obaspe kin on Bishop kin wanna 
kitanna tehan akasam omani un askatudan zani hdi 
qa oyate tawa kin wiyu^kinpi. 

Dr. Saterlee tuwe Michigan obaspe kin on Bishop 
un kta kahnigapi qon wanna tawatenye sni ohdaka 
qa heon Michigan oyate kin iyoki&capi. 

Iowa City, la., en winohinca wan, atkuku woki- 
ksuye kte cin on yewicasipi omniciye kin mazaska 
kektopawinge nom qu; aicage cin wowiyunyanpi 
kta. 

Tipi wakan kagapi kta wawokiye okodakiciye kin 
askatudan mazaska tawapi kin etanhan tipi wakan 
owicakiya wanji kagapi kta mazaska 5, 200 hehan- 
yan. 

Bishop Speechly, Travancore qa Cochin etanhan 
wicohan tawa kin enakiya. He Sagadasa okodakiciye 
etanhan qa wanna yewicasipi omniciye kin tuwe tone 
yuhe kta akitapi. 

Askatudan Board of Missions mniciyapi icunhan 
Mexico ekta akta yesipi. Wanna omaka nom heciya 
skan. Nakun winohinca nom Japan makoce ekta 
htanipi kta yewica^i. 

Sagadasa ekta Bishop wanji tobaspe kin en wicohan 
wakan iyopteye kte ca tipi«wakan on kagapi kta he 
mazaska 285,332 mnaye. Decen okihi kin ©n oko- 
dakiciye kun ye ce eyepica s*ni tuka ni un qa icage 
kta he woawacin kin heece. 

Biohop Bedell, Ohio obaspe kin etanhan, wanna 
tehan wayazanke ca tohinni akisni kte s'ni hecen 
wanna Bishop wicohan enakiye kta he wowapi kage 
ca yutan. 

Wanna Lent Jesus Akihaniciye ciqon wokiksuye 
kin, hecen ake Isantanka en tipi wakan okna nina 
mniciye wicasi qa cekiyapi qa akihaniciyapi on woa- 
htani on iyopeiciye wicasi. 

As*katudau Bishop Hare Boston, Mass., ekta hi qa 
anpetu wanjikji en un qa winohinca yewicasipi wico- 
han wawokiyapi ece kin, Dakota ekta token wicohan 
unyuhapi kin owicakiyakapi. i 

April 25, kinhan Milwankee obaspe kin on Dr. 
Knight Bishop kagapi kta. Icunhan Albany, Iowa, 
Springfield, qa Chicago, Bishop kin hena en unpi 
kta. Ehake kin he yuwakan kte cin hee. 

Bev. J. J. Gravatt, Hampton etanhan, tu we ptin- 
han Dakota siceca huwewicahi qa Convocation ope 
ciqon, New York otonwe en tipi wakan awanyake 
kta he kicopi tuka okinni en ye kte sni kecinpi. 

Makaska ekta Hahatonwan wan Wicas'ta wakan 
Rev. J. J. Enmegahbowh eciyapi nina iyotaniyekiya 
qa akihan keyapi qa heon wasicun token okihipi wa- 
mnakiyapi. Tokeca hecen akihan kin oyakapi 
s'ni. 

Askatudan Faribault, Minn. (Ade otonwe) en Bish- 
op Gilbert wanji Diakon kage. Ko^ka kin he nahah 
woonspe kuwa yanka Priest wicohan, tuka Anpetu 
Wakan eca wocekiye econ qa heon kohanna Diakon 
kagapi eyapi. 

Askatudan Minnesota en Convocation (cokaya 
kin) he mniciyapi qa wicas'ta wakan ota en hipi qa 
wohdakapi. Taku cajeyatapi kin etanhan wanji ni- 
na cajeyatapi. Bishop wicunyuhapi kin he hecetu 
tuka. Tuka sanpa wicota kagapi kta iyececa ke- 
cinpi. 

Albany, N. Y., en Tipi Wakan Itancan kagapi 
kta skanpi. Unkan winyan wawokiyapi kta on 
ihduwitayapi qa omaka tokaheya skanpi kin mazaska 
13,500 mnayanpi. Omaka inonpa kin icunhan ma- 
zaska 15,750 kamnapi. Denakeca yuzapi kes sanpa 
mnayanpi kta cinpi qa heon nina iyopastag kiciyapi 
kta konzapi. 

Oyate maka akan unpi kin wicota qa nakun iapi 
ota. Apa nakicihonpi qa apa nakicihonpi sni. He- 
cen tohinni wicasta wan Schleyer eciyapi iapi wan 
owa qa oyate iyuhpa onspeiciciyapi okihipi kta iye- 
ceca. Iapi kin he Volapuk eciyapi. Owasin onspepi 
kinhan owancaya ia nakicihonpi kta keyapi. Tuka 
okinni Sagada^a, Isantanka iapi kin he iapi owanca- 
ya yuhapi kta seececa. 

Hecen toketu he. Dehan Dakota ekta hecen e- 
conpi he. Wicasta owasin wokiksuye cin he ohoda- 
pi waste. Jesus unkiyepi on hecon. Hecen tokaki- 
je qa towiconte unkiksuyapi kta iyececa qa icunhaa 
tokeca, tuwe wakan qa tohinni woahtani econ s'ni 
kes' hecen tehiya akipe cin he awauncinpi kta wa^te. 
Kinhan unkiye woahtani econqunpi kin icanteunsi- 
capi kte ca unkohdakapi kta qa wokajuju undapi 
kta. 



OKODAKICIYE WAKAN ON WIWICAWAN- 
GAPI WAN. 



Woonspe Wikcbmna Nonpa Sanpa Z apt an. 



Wocekiye woecon nakun on. 

W. Taninyan cekiyapi eca wocekiye oecon unpi 
kin wakanyan u kin taku tokaheya yuwicaka he. 

A. Juda Okodakiciye kin oecon tawapi qa wookihi 
tawapi eciyatanhan, Wakan tanka taku tona econpi 
kte cin, tanka cistinna ko, owasin iyehca econwicas'i 
nakas. 

W. Hehan Jesus toni kin etanhan token yuwicaka 

A. Sunagog (Otonwe we omniciye tipi) woecon at- 
wapi owayanka qa Wanikiye unkitawapi kin cekiyapi 
ca owicapa kin eciyatanhan hena unpi kte cin hecetu- 
dakin qa nakun iye hca wocekiye oecon wan unqupi. 

W. Nakun taku omakiyaka wo. 

A. Wocekiye woecon topa yukan qa hena wanaka- 
ja tanhan upi, hecen Waho^iyepi hca etanhan upi qa 
wahosiyepi kin hena Woniya wakan wicaqupi qa ecen 
wowasake yuhapi. 

W. Ehanna (waho&ye ohakam) wowapi kagapi kin 
en taku nina cajeyatapi ece he. 

A. Wocekiye oecon kin dena cajewicayatapi qa ta- 
niyan cekiyapi eca oecon token econpi ece kin oyaka- 
pi; 

W. Tohan waceunkiyapi eca, token Jesus qa Wa- 
hosiyepi econpi qon, iyecen econqunpi kta iyececa 
he. 

A. Ho. Woonspe unqupi kin caehde tawa ohna ca- 
eunhdepi kta iyececa, qa "wicoie on zaniyan unpi" 
hena Okodakiciye ohinni un kin, hena tinza unyuza- 
pi kta iyececa. 

W. Christian unpi kin etanhan tona wocekiye oecon 
unpi qa Wicasta wakan obe yamni yuhapi he, 

A. Owasin torn wica^papi kinhan etanhan yamni 
wocekiye oecon unpi ece qa Wicas'ta wakan obe ya- 
mni yuhapi. 

W. Wocekiye oecon kin yuhapi on wowa^te wan 
tukte he. 

A. Ihnuhan Wicas'ta wakan wan, woonspe wica- 
kapi sni heca ouspewicakiya hecinhan, wocekiye kin 
he, qa Wowapi wakan etanhan oehdehde kin woce- 
kiye oecon kin en un, he wicake sni oyakapi kta. 



Askatudan Mr. Matthews, Dakota etanhan waki- 
conze itancan ope cin he tawicu kin he ta. 

Pennsylvania obaspe en qa otonwe wanji ekta an- 
petu tonana icunhan wicasta 100 makosica (dotehdi- 
hdi) kin on tapi. 

Tokata Sado otonwe etanhan, Minisose Jkahda, 
waziyata Bismarck (Taspanoju) h eh any an Hemani 
canku kagapi kta keyapi. Dehan wicasta ota nina 
kuwapi keyapi. 



ANPAO. 



43 



SANTE& AGENCY, 
Wabasha Church. 



Ko^ka Okodakiciye Waokiya etanhan tohinna 
takudan hduotanin sni. Unkan nakaha decen wo- 
hdakapi: wi waDJi ed ohiniya taku yuotaninpi kta 
cinpi qa wicasta nom ecunwicasipi John B. Wapaha 
qa Henry S. Westman. Tokaheya taku yuotaninpi 
kte cin dee: Okisemaza takojakpaku nom tapi un- 
hnuhanna ta, unma November 1, 1889, qa unma 
November 17 ed ta. Hehan nakaha March 3 htaye- 
tu dee wokiksuye on wo tapi tauka wan Andrew Sher- 
man kaga wicasta tona maka obaspe dee unpi owasin 
qa winyan owas qa siceca owas. Ed hanyetu osan 
wotapi qa nina wicota qa mazaska on wotapi he dena- 
keca, $200.1. 

Pahasapa te November 29, 1888. Mary Sherman 
te March 6, 1889. Hehan Zuyanpidan te March 28, 
1889. Dena okodakiciye etanhan tapi. Hena Wa- 
kantanka wicadapi qa hena ohnayan wacekiyapi. 

Koska okodakiciye de wicohan de nina tanyan yu- 
hapi ; taku ota on tanyan econpi, qa wicohan waste 
ota econpi. Wanihan nape kiciyuzapi ehan mazaska 
denakeca on yusotapi $127.50. Koska okodakiciye de 
wookiya hecapi, nakaas, tuwe wowayazan yuha ca 
taku kasta owa on nina hca okiyapi ece, hecen on 
dehan taku kin denana obdake kta. Ake tokata 
wi ed Koska itancan qa dee wicoham tokenken ed wi- 
cohan yuhapi hena obdake kta. 

Nitakodapi wanji, Samuel Jones. 



SISSETON AGENCY. 

Baptizma. 

March 3, heehan St. Mary Tipi Wakan ohna 
Charley Owens qa Angie Stay. 

Wigate. 

March 1, heehan Edna, Mazaho waste qa Hannah 
Wahohpikoyakewin cincapi. 

March 25, St. James oyanke en, Bessie Bohaha- 
win hapi. 

March 29, he ehan Louisa, Felix qa Cecelia Ron- 
dell cincapi kin he hapi. 

March 31, Elizabeth, Charles Lovejoy he hapi. 

April 8, St. Mary's oyanke en Mrs. D. J. Robertson 
unhnakapi. Wicahca tawicu kin he dee Wanna 
tohan kakija tuka dehan Paradise ekta Jesus kici un. 

March 12, heehan Nancy Quinn, he W. S. Quinn 
tawicu, qa Solomon Wicanhpinonpa cunwintku. 

Den Episcopal Okodakiciye aihdepi kin ehantan- 
han, winohinca kin de opa. April 25, 1883, heehan 
wicayusutapi ope, qa hetanhan te cin hehanyan to- 
ken okihi kin Wakan tanka itoheya mani. Hekta 
omaka teca etanhan wayazanke hca un. Eya itokam 
hececa tuka ehake kin he on te kte cin tanin. 

Wakantanka nina wacinye ca ohinni wocekiye eki- 
ciyapi kta cin. Hecen koskapi qa wicas'ta wakan kin 
wanyag ipi wocekiye eyapi. 

Winohinca kin de hihnaku kici tokah Episcopal 
Okodakiciye en wakan kiciyuzapi. Eya dena unkiksu- 
yapi, qa atkuku, hunku kici cante unsicapi, tuka wo- 
wacinye unhapi qa tokesta tokata iyehantu kinhan, 
ake waunkiciyakapi kta. 



CHEYENNE RIVER AGENCY. 



Koda:— Wi kin de en koska wan Zintkanasapa 
eciyapi cinca waniyetu wanji sanpa hanke hehan te; 
wihiyayena sakdogan apa hehan te. 

Hehan ake wicasa wakan cinca wan te, de wi- 
cincana kin waniyetu topa, wihiyayena s*akpe he- 
han ta. 

January 14, 1889, hehan koska wan Maka eci- 
yapi cinca nonpapi owecinhan tapi unma waniye- 
tu nonpa qa unma kin is waniyetu wanji. 

February 7, 1889, Simon Kitto cinca waniyetu 
yamni hoksina he te, wihiyayena sakpe ape cin hehan 
niya ataninsni; he wicoie token yuhe cin obdake kte 
do. Wana hoksina te kta unkan atkuku wanyake 
qa ina, eye, qa ake tunkansitku wankdake ca tunkan- 
sina eya yanke ca ecen te. Ho, hecetu. 

Hehan ito iapi wanjikji epin kte do. Wakan- 
tanka Cinhintku Woniya Wakan hena yamni wo- 
kiconze tawapi kin Titonwan wicakipazo qa ini- 
hanpi qa mis nakun hemacece kta epca qa hetan 
wicoie wanji weksuye do. Matt. 24 hehan iapi 
oekde 37, 38 Nowa taanptu qon hena Wicasa 
Cinhintku kin hi kte cin iyecece kta. Minitan 
qon isanpa kta kecanmi do. Wakantanka wokonze 
wipe tawa kin tuwe heon opi can tohinna bosdad najin 
okihi s'ni ecee, do. Ihopo koda, wiconte pesto kin 
nihiyakde sni itokab Wanikiya kipatujapi ye tona 
baptizma wakan nicupi kin kiksuyapiye. Ito mita- 
kodapi anpetu kin dehan Titonwan ovate en wakan- 
heja ota tapi wonihinciye tanka scece do. Hehan wa- 
sicun wakan owasin koda Titonwan oyate ekna hiyu- 
mayapi kin ehantanhan waniyetu akesakdogan ekna- 
waon qa Wotanin wakan obdaka qa dehan wana wa- 
nahonpi kin wastedapi hca, iho hecetu. Hehan wa- 
sicun wakan hemaca kta wakuwa sni tka oyate owa- 
sin wiconi ©kna yapi kta wacin, tka wana matakuni 
sni do, wana waniyetu wikcemna sakpe sanpa ma- 
sakdogan. Tuwe wowapi kin de yawa kinhan miksu- 
yin kta wacin ye do. Wana henana epe kta, koda 
owasin cante ocowasin napeciyuzapi. 

Jno. Kitto. 
Wjcata. 

Lecala ake winyan wanji unkitapi winyan kin le 
winyan omniciye wanji ee. Winyan kin le wicohan 
wakan el token okihi mazasala tawa kin eknaka ece. 
Hinknaku kin wicasa wahpanica heca qeyas* walitagya 
mazasa tawa on wicohan wakan okiya ecee. Winyan 
le wana te kta el miye wocekiye ecawecicon; yukan 
el ehake Itancan tawocekiye kin qa olowan wanji 
unkahiyayapi el ehake Takuwakam ilowan qa hehanl 
ta. Olowan kin lee, 92. Hinknaku kin lecel eciyapi 
Ed. Matohinhota. February 6, 1888 el ta. 

Joe. K. Yardly. 



Yankton Agency, Dak., March, 1889. 
St. Andrews Guild de koska ounpapi kin hena 
Anpao nina icagin kta uncinpi qa on de Anpao 
yao tanin unsrpi. Owakpamni toktokeca kin eced tona 
koska omniciye, Guild, yuhapi kin hena etanhan- 
han koska nom qais toked okihipi Anpao opeton 
wicasi unpi kta e wicayakdahnigapi kta uncinpi. 

Entered at Greenwood P. 0. as Second Class Matter. 
g^I^Sf IAPI KAHNIGAPL 

MAY. 

1. Saint Philip qa Saint James taanpetupi kin. 
5. Easter iyohakab Anpetu-wakan inonpa kin. 

12. Easter iyohakab Anpetu-wakan iyamni kin. 

19. Easter iyohakab Anpetu-wakan itopa kin. 

26. Easter iyohakab Anpetu-wakan izaptan kin. 

17, 28, 27. Wokidapi Anpetu yamni kiu, Ascen- 
sion Anpetu kin itokab wokidapi qa wocekiye on 
piiciyapi kin. 

30. Ascension Anpetu kin, ed Christ wankand 
kihda. 



WICONTE ED WACINYEP1CA. 

Ehantanhan wana waniyetu ota wita wau, Angle- 
sey eciyapi, hed taku wan otanin qa tona he nahon- 
pi kin kiksuyapi naceca. Wikoske wan wayazan 
awariyanke cin heca hoksicopa wan okasniyan yuha 
omani kta e adoksohan icu qa canku wan anokatan- 
han cankaskapi e okna yuha ya. Takuna tokeca 
awacin mani sni, tka wakanheja kin de eceena toked 
wokokipe etanhan yuha kte cin he awacin kin icun- 
han canpakmiyanyan wan kag} r a u nahon, heced 
hakikta unkan sunkakan canpakmiyan wan qin na- 
papi e canku kin okna upi wanwicayaka. Kahape 
cin hinhpaye cais toketu kin oyakapi sni. Canku 
kin ocisciyena qa canpakmiyan kin otins u, heced 
toked napepica sni. Hehan wikoske kin wakanheja 
kin kici kahaihpe wicayapi qa wicaktepi kte cin ta- 
waten ye sni. Heced wikoske kin de wakanheja 
kin conkaske w T ankantuya kin sanpatanhan kaliona 
iyeya, he icand canpakmiyan qin napapi kin hihuni 
qa wikoske qon kahaihpeyapi qa inabdaska iyopta 
iyayapi. Wakanheja qon e tuktena oyazan ye ^ni 
icupi. Wikoske wacinyepica kin de awanyake cin 
nikiya ca iye e ta. Okicize ed akicita wanjina wiko- 
ske kin de iyeced waditagya ohanye ca te £ni. 



ST. JOHN BAPTIST TIPI WAKAN. 

Hapstin ta, March 7, 1889, ehan te. Wakanka kin 
de waniyetu 90 iyehantu keyapi. Wicahinca wan 
Pasakiye eciyapi kin he tankeku, Presbyterian 
okodakiciye en opa. Token ope cin he Wita wakan 
(Davenport, la.) entu. Hecen Jesus iyeye cin ehan- 
tanhan waniyetu 24 ecetu. Wakanka kin de wani- 
yetu 13 hehan yan ton we £ni, qa anpetu wi iyoyan- 
pa icakis' un. Ecen ihnuhan wayazanke qa anpetu 
akewanji hehanyanna wayazanke qa anpetu iyake- 
wanji kin en wiyotanhe cin hehan ta. Wicoie ehakeh 
eye cin he dee. "Wanna mde kta ce. Sagye micu 
ye Itancan nape umakiyaye." Eye qa hecen niya 
sni iyaye, qa March 10, 1889, wiyotanhan sanpa 
hehan St. John Baptist Tipi wakan en ahipi qa en 
wicahapi yanke cin hen apeya lmakapi. 



WIN YAN OMNICIYE KIN. 

Niobrara Deanery ed Winy an omniciye Wotanin 
waste ayapi on wamnayanpi kin cankokasana etan. 
January, 1889. 

CHEYENNE AGENCY. 

St. Paul's Chapel, McKenzie's Point — 
Toketu keceyas Wotanin waste ayapi on .... $ 19 33 

St John's, Fort Bennett, — Toketu keceyas 
Wotanin wa£te ayapi on . . 2 50 

St Andrew's, Chargers Camp — Toketu kece- 
yas Wotanin waste ayapi on 2 28 

PINE RDIGE AGENCY. 

St. Barnabas' — Hasapa ekna Wotanin waste 
ayapi on 8 23 

YANKTON AGENCY. 

Church of the Holy Fellowship — Makoce to- 
kan Wotanin waste ayapi on tipi-wakan wo- 

mnaye 5 56 

Makoce ded Wotanin waste ayapi on, Wasi- 

cun ekna 5 55 

Church of the Holy name' Choteau — Toketu - 
ya keceyas Wotanin waste ayapi on 82 

St Mary's Church, Flandreau —Toketu ke- 
ceyas Wotanin waste ayapi on 115 

CROW CREEK AGENCY. 

Christ Church, — Dakota wicasa wakanpi 
kin on 12 54 

St. John the Baptist— Africa ed hasapa unpi 
kin ed, Wotanin waste ayapi kin on 11 36 

SISSETON AGENCY. 

St Mary's Church — Dakota wicasa wakanpi 
on 2 78 

St. John the Baptist's — Dakota wicasa wa- 
kanpi on 9 07 

St James' — Dakota wicasa wakanpi on ... . 1 66 
ROSEBUD AGENCY. 

St. Mary's School, Cheerful Workers — Dako- 
ta makoce ed tipi wakan kagapi on 20 11 

Ataya, $102 38 

New York ed Wotanin waste ayapi Okodakiciye 
ed mazaska awanyake cin wana dena yekiyapi. 

SANTEE AGENCY, NEB. 

Makoce tokeca ekta qa makoce en wotanin waste 
ayapi kin on yuakipab eknakapi kta. 

Church of Our Most Merciful Saviour,— 
Owakpamni . 9 27 

Church of Our Blessed Redeemer, — Mini- 
waste, 6 9.4 

Church of the Holy Faith, Wabasha 17 40 

Ataya ; $33 59 

^ May wiyawapi ehake kin hehan ake cankokasana 
kin hena yuhdokapi kta. 

WAYLAND'S ELEMENTS OF MORAL 
SCIENCE. 

WlCOWOYAKE 2. 

Onspa 2, Ehake lapi Kin. 
Taku kin deed taku wanji qais nonpa taninyan 
yanka. 

1. Taku owotaima econqunpisa kinhan ohanke- 
ta taku owotanna kin oecon waste scecin kta, qa ta- 
ku waste econqunpikin onwowiyuskin unkikdamna- 
pi kta. Hehan nakun wowawiyutanye itkokib naun- 
jinpisa kinhan ohanketa takusniyan itkokib naunjinpi 
unkokihipi kta. Qa wowaste deced econqunpi kin 
on sanpa qa sanpa unkowotannapi kta qa unkolianpi 
kin ohanketa sutaya hin kta. 

2, Unman eciyatanhan is, taku owotanua sni econ- 
qunpisa kinhan wowiyutanye itkokib naunjinpi kte 
cin nina tenikin kta. Qa woalitani ed unkiyolipayapi 
sa kta, qa wowakta unkitawapi kin sicaya unkduhapi 
esa ed e unwacinpi kte sni, Heon woalitani ed sanpa 
unyanpi kinhan hank'eya wowaste etkiya unkikduho- 
nmipi kte cin oeconsiein kta, qa hetanhan heyab unki- 
kdoyapi kta awauncinpi qon ohanketa owihanke kta. 

Qa heon, toked wowaste ed aiunkiciciyapi kta, qa 
wowiyutanye itkokib najinunwacinpi kta iyecece cin 
sdodunyanpi. Woecewakta wanji unyuhapi han- 
tanhans wancakna etanhan heyab unkikdoayapi kta 
unkuwapi kinhan unkokihipi kta, tka fcehan unka- 
pepi kinhan ohanketa oecon sicin kta. Woecon 
akta kin de sanpa icaginkte ca etanhan unkikduhapi 
kta e on wowasake unoicapi kin on. Wicasa itokab 
unkiyohanpi kin dececa hecinhan iyotan Wakantan- 
ka itokab token eca owotanna sni ced. 

Juvenile Miscellany ed woyakapi kin de iyececa 
iyewaya. 

Wihiyayena wicayuhica wan. Winyan wan hin- 
hanna can tohand kikta kta cin kes okihi sni, unkan 
wihiyayena wicayuhice cin heca wan opeton. Wihi- 
yayena kin dena oape tohan kiktapi kta cinpi kin 
he iyehand ekdepi can tohand oape kin he ehani can 
hdayena han ecee. 

Winyan kin de oape tohand kikta kta cin qon iye- 
hand ekde qa oipahin kin ed ikiyena ekde. Wana 
ehani qonhan hdayena han nah'on qa wancak kikta, 
qa hinhanna kikta kin he on tanyan anpetu kin he 
ataya un. Anpetu wakan tona hecon yanka. Wihi- 
yayena kin tohinna ayostan sni tohand ehan i can 
hdayena han ecee. Tka hankeya winyan kin hin- 
hanhanna kikta kin iwatuka, qa ake hinhanna 
wan ed hdayena han nahon tka, ikpaptan qa ake 
istinma. Unkan decon yanka ohanketa hdayena 
han kes tohinni nation sni, eya wihiyayena kin he- 
ceknana eyasna hdayena han ecee qeyas anagoptan 
sni qon heon ohanketa ecewakta. Unkan winyan 
kin wana nakun hecacona unqeyas etan toka kte sni 
kin he awacin qa on deced awacin, to tohan ake lida- 
hin kte cin han wancag nawajin qa icinonpana waa- 
nagoptan kte sni sni ye. 

Onwiunyukcanpi kin isSeya de iyececa. Taku 
econqonpi kta awacin unyanpi kin hen a eced econ- 
qunpi ecee kinhan unkitawacinpi ho kin ohinniyan 
naunhonpi kta, tka taku wan owotanna sni sceca 
esa econqunpi kinhan ohanketa onwiunyukcanpi 
ho kin unyuliicapi okihi kte sni. 



WICOICAGE TOKEN KAPI QA ETANHAN 
WOWIYUKCAN KIN. 

Wicowoyake 21 : 22-34. 

Abimelek Abraham Kici Woecakicieon Kaga- 
pi.— 22-34. 

22. "Unkan hehand Abimelek qa taakicita tancan 
Pikol henioza Abraham eciyapi" — Isaac tonpi kin 
kitanna iyohakab naceca. Abimelek — Gerar ed itan- 
can kin (w. 20: 2; 26 : 3, 16) — Pikol — owasin itawapi 
kin, he. kapi; Abimelek ihukuya iyokihe kin hee. 
"Taku ecanon kin kin owasin ed Wakantanka onici- 
ya" — hekta akipapi kin (w. 20) nakun Isaac tonjii 
qa Abraham tohan ece kin hetanhan iyukcan qa 
heya naceca. Qa okini Abraham woyawaste tawa 
kin ed opa kta e akita naceca (w. 12:3). 

23,24* Woecakicieon kagapi kta e wahokiciyapi. 

25. Tka sutaya kagapi kte cin itokab Abraham 
taku wanji on icantesice cin he kici iwohdake ca 
kdustan. Ecin makoce puze cin he ed miniicapi kin 
hena taku wanji iyotan yawapi ece ehantanhan qa 
anpetu kin dehand, qa eciyatanhan wokipajin ota 
icage sa (w. 26 : 20; 29; 8; Kdi. 2:16, 17) Abraham 
waniyanpi nina ota wicayuha qa Abimelek taokiye 
minihdoka kipi kin on nina iyotaniyekiyapi canke 
odakodkiciyapi kagapi kte cin itayena de taku kin 
kdustanpi kta iyececa. 

26. Abimelek Abraham kiba. Ecin Abraham 
tuwa itancan kin taku ecinsniyan econpi kin taku- 
na okiyake sni qa he sdodye sni ehantanhans on 
iyopeyin kta iyececa sni. De ed Abraham kdusna. 

27. "Unkan Abraham talicasunka ptewaniyanpi 
koikikcu qa hena Abimelek qu" — woecakicieon kagapi 
ca heced taku wicaqupi ece kin he oknayan (1 Wica- 
^ayatapi 15: 19; Isa. 30: 6; 39: 1). Abraham Cana- 
an makoce kin ed hiyu qon is* iyeced Mamore, Aner 
qa Eskol kici odakodkiciyapi kaga (w. 14: 13). 

28. 30. "Hehand Abraham talicasunka cinca wi- 
yena sakowin dehanj^ag ewicakde" — dena on Abra- 
ham is iyatayena taku wanji tokeca kuwa. Ecin 
makoce kin he tawa sni, tka ed ounyin kta e iyowin- 
kiyapi. Hed mini icapi wan qe qa heon tokata na- 
giyeyapi kte sni e tacinca dena on wahokici)^api kin 
kdusutapi. 

31. "Beerseba"— iciconzapi mini icapi kin, he ka- 
pi. Hebron otonwe kin etanhan itokalikiya iyutapi 
(miles) 12 ecetu hetu. 

33. "Unkan Abraham Beerseba heciya taskoju 
wan oju" — okinni de taku econpi qon -on kiksuyapi 
kta e is ohanzi ed yankin kta e — "qa hed" canwoju- 
pi kin ed kapi sni naceca tka Beerseba oyanke kin 
lied — "Jehovah taku Wakan owihanke wanica hoye- 
kiya" — Tuwa wodakota kagapi kin hecena yusuta 
kta okihi kin he icekiya. 

34. "Qa Abraham Philistim tamakocepi kin ed 
anpetu ota ounyan" — oehde 32 kici iwanunyakapi 
kinhan toketu tan in sni sceca, qeyas Beerseba 
Philistim tamakocepi lica ed opa sni esa okinni 
oyate kin he tawa kdawapi naceca; is he Philistim 
tamakapi kin opapuo edhan, qa Abraham waniyanpi 
wihanwicakiye cin tuktekted Philistim tamakocepi 
kin ounyan naceca. 

WlCOWOYAKE 22. 



Wakantanka Abraham Iyutanyan 1, 2. 
1. "Unkan hena owasin iyohakab" — Okini wani- 
yetu kitana ota naceca. Ecin Isaac nahahcin ciscina 
han Abraham Abimelek kici odakota kagapi naceca, 
qa dehand Isaac koskanaka icaga,, waniyetu akesako- 
win is saxrpa naceca,— "Wakantanka Abraham iyu- 
tanye ca heciya" — Wicasa awicakehan sicaya econpi 
kta e Wakantanka tuweni iyutanye sni (St. Jakob 
1: 13), tka taku tokeca kin on, Wowapi Wakankin 
ed wicoie kin de ■ iyutanyan on taku nonpa kapi:(l) 
taku sica cinwicakiyapi qa econ wicakiyapi kin he 
(1 Thess. 3 : 5) ; qa (2) toked canteyuzapi qa awa- 
cinpi kin he kdutaninpi kta e (Kdi 16 : 4; Wo- 
ope Ita. 8: 2; 13: 3; 2 Anpetu Oyakapi 32: 31; Ps. 
26: 2). Tka Wakantanka iyutanwicaye sni itokam 
wicasa tawacin ataya sdodwicaya ehantanhans toka e 
decekced wicakuwa he. Heciyatanhan onspewica- 
kiye ca sdodiciya wicaye ca toked cante mahed tawa- 
cinpi kin tokanpi kin ekta wicakipazo. — "Abraham, 
eya houkiya. Unkan Iho miye ce, eya" — Okinni 
wowihanbde ed heced hekiciyapi naceca, tka toketu 
keceyas Abraham Wakantanka ho kin iyekiya' 

2. ' 'Unkan, Nicinksi heceyena wasteyakidake cin" — 
Ismael wana ehana tokanyesi, qa Sarah Abraham ta- 
wicu kin hecena Isaac cinca qa isnana yuha kta, qa 
wahoyapi kin eciyatanhan ton, qa Isaac hecena woi- 
wahoye kin yuha kta" — Wicasa owasin Wakantanka 
cinca hecapi, iye wicakage ca icahwicaya yedakas, 
tka hena Ismael iyeced Atkukupi kin etanhan tokand 
iyayapi qa wahtanipi. Iye cinhintku heceena qa iyo- 
tan wastekidake cin Isaac iyeced Atkuku kici un kin 
qa woi wahoye eciyatanhan tonpi qa taku iyuha ta- 
wayin kta. "Isaac he icu, qa Moriya makoce kin, ekta 
ye ca heciya he wan ociciyakin kte cin he akand 
petan wahdusna ye " — De taku iyotan tehika econsi 
kin tokae Abraham wancahnana wicada sni he. 
Ecin Kasdim oyate eciyatanhan Abraham hiyu qon qa 
nakun Canaan oyate owicapeya hiyu kin henatukte- 
kted wicasa wawicayusnapi iye taku wakandapi kin 
ekta, qa Abraham wana Wakantanka wowicake kin 
sdodya, qeyas de taku econsi kin Iye wahteda sni 
Abraham nahahcin abdeze sni naceca, can he econsi 
kin eced econ kta e skau on cante nina yazan esa. 
Wakantanka deced econsi kin eciyatanhan Abraham 
Iye ed wacinye cin iyotan iyutanyan. He cinhintku 
nina ihakta qeyas Wakantanka kin he iyotan wacin- 
ye ca anagoptan; iye tawacin kin hee sni, tka Wa- 
kantanka tawacin kin he eced econ kta e akita. De 
econmasi kin wahomaye ciqon he oknayan ce, eye 
sni; " Wiconte ee kaes etanhan Wakantanka ekicetu- 
ya okihi he wicada "(Heb. 11 19). Wakantanka ta- 
ku unqupi kin he waste qa nina ihaunktapi kes, tuwa 
unqupi kin. He iyutan wasteundapi kta iyececa, de 
on onspeunkiyapi. De iyohakab tehan Jerusalem 
otonwe kagapi qon "Moriya makoce kin" hee, qa hed 
paha qa imnija akand tipi wakan tanka ehdepi qon 
"he wan" cajeyate cin hee (2 Sam. 24: 16; 2 Anpetu 
Oyak. 3; 1). Moriya eyapi kin, Jehowah kahnige 
cin, is Jehowah tawowanyake kin, heceed kapi. Hed 
Juda oyate iye wahtanipi kin on wosnapi econpi ece 
qon, qa hed ikiyena oyate owasin wahtanipi kin on 
Wakantanka Cinhintku hecena qa wastekidake cin 
canicipawega kin akand waihdusna. 



CHEYENNE RIVER AGENCY. 

St. John's Chapel, February 23, 1889. 

Dear Anpao : kola, taku wanji laotanin wacin ca ne 
lehanl cicu kte. Cheyenne Agency el Koska Omnici- 
ye unpi, February 17, 1889, el lecen apiyapi, qa to- 
nakecapi kin ko cajepi kin lena qa tona wicohan yuha 
kin lena eepi: Matt. Matocatka, Itancan tokaheya; 
Ed. Matohinhota, Okihe; Joseph K. Yardley, Wo- 
wapi kaga ; Thomas Yuhainajin, Mazaska awanyaka ; 
Jas. Meeter, Wamnayan ; Wayazan awanyaka topa, 
Jas. White-horse, St. John's Chapel el; Joseph 
Horse-with-horn, White Horse camp ; Black Bird, 
St. Faul Chapel; N. Anpetu-nupa, Iyakaptapi el. 
Tiyopa awanyaka: Jacob Little Bull qa Samuel 
Sinteiyuwi. Hehan ataya lenakecapi, 38. 

Hehan lecala Yewicasipi heca eya Fort Yates ekta 
iyayapi, wicasa sakowin iyayapi lena cajepi, St. John's 
Chapel etan, J. Little Bull; St. Paul's Chapel etan, 
Black Bird ; St. Thomas' Chapel, Joe. Horse-with- 
horn; Calvary Chapel, Moses Wanmlikleska ; St. 
Andrew's ^Station, Matt. Waanatan ; St. Stephen's 
Church, Sunkleskasapa ; Chapel of the Ascension, 
Jas. Meeter. 

Yours Very Truly. 

J. K. Yakdley. 



St. Thomas Chapel, Hinhan Wakpa. 
Anpao: kola, ito St. Thomas Church en token Wa- 
kantanka htakinipi kin qa mis token slolwaye cin mi- 
takolapi iyuskinyan le wakage lo. Winyan omniciye 
kinhan le omaka kin en token skanpi kin he lecetu. 
Ito, January 31, 1889, en winyan wamnayapi kin to- 
ka econpi. Winyan omniciyepi kin lenakecapi 35, 
unkan $7,67. Qa hehan taku ikcekceya kin ins le- 
nakeca $.15. Eya hena nakun mazaska Ilea unkika- 
mnapi kta on hecen econqonpi. LTnkan hen akes le- 
cen awacanmi, tonkin Wakantanka ©nsiunkilapi na 
unkicantepi ekta wowalitake woableze unqupi ca le- 
tanhan tokatakiya iyotan waste eceela econqunpi qa 
awauncinpi ni, epca. Taku epin kte cin ake wanji 
lee : December wi 1888, hetanhan woyazan wan en 
unhipi, unkan lenakeca untapi. December 2, 1888, 
Tasunkeolianko cinca wan te, qa December 12, Zi- 
tkalaluta cinca wan te, qa January 2, 1889, Sun- 
kawanbli cinca wan te, qa January 3, Snainyanke 
cinca wan te, January 10, Matohota cinca wan te, 
qa January 17, Matowakpa cinca wan te, qa Ekna- 
inyanke cinca, wan te, qa January 18, Matowitko cin- 
ca wan te, qa January 20, Haakamyela cinca wan te, 
qa February 6, Cetanwakuwa cinca wan te. Ho he- 
na tapi, tka hena tapi ce epce sni hena tankapi sni 
qa taku sica econpi sni kin on lila cante unsicapi esa 
akes cantewasteya ewicunkiknakapi do. Ho, mita- 
kuyepi, eya anpetu iyohi canteunsicapi tka he icun- 
han lila Wakantanka unkicipi un kta ca iceunkiyapi. 
Eca iye wana hena mahpiya wokiconze ekta cante- 
wasteya unpi cen, epca waun. Ecin unkiyecinka 
taku awauncinpi qa econqunpi kta unkokihipi sni. 
Ho, hoksicopa henakeca wicunknunipi tka olow T an 
wowapi wan weksuye; olowan 25, "Hoksiyopa cistin- 
na wan Jesus en u kin wanyaka, Hehan onsikilake 
ca kicanpte qa yawaste ce." 

Antoine T. Gartek. 

WlCATE. 

Emmanuel Chapel, White Horse's Camp. 
Anpao: Ito dehan taku wanjigii oj^agcisi kta wacin ye 
lo. Eya Anpao kola, wicasta owasin wayaotanin nisipi 
kta ciopi. Icin walaotanin kta yaun kin heon ohinni- 
yan woyagnisipi. Ho heon, ito iniseya woyagcisi kta 
wacin ye lo. 

January 7, 1888 heehan Antoine Ptesanmani te 
waniyetu 40. 

August 9, 1888 heehan, Francis Wicisciwin te, 
Waniyetu 10, Tasunkeohanko Agnes Napelutawin 
cincapi. 

April 28, 1888 heehan Wahcaziwin te, waniyetu 1 
Philip Tasunkeska Louise Ptemazawin cincapi. 

May 8, 1 888 heehan Noah Mazawakan te, waniye- 
tu 20, Ungcegce qa Lutawin cincapi. 

November 23, 1888 heehan Julia, wicmcala wani- 
yetu 1, Tasunkeohanko Agnes Napelutawin cinca- 
pi. 

December 18, 1888 heehan, James te, wani- 
yetu 2, Charles Zintkalaluta qa Jane Unpagiwin 
cincapi. 

January 3, 1889 heehan, Moses te, waniyetu 3, 
George Sunkawanbli Julia Cokatainyakewin cinca- 
pi 

January 4, 1889 heehan, Thomas te, waniyetu 1, 
Eeuben Snawakuwa qa Sophie Kinyankuwin cinca- 
pi. 

January 10, 1889 heehan, John te, waniyetu 2, 
Solomon Matohota qa Alice Zitkaziwin cincapi. 

January 17. 1889 heehan, Hapanwin te, wani- 
yetu 1, Matowakpa Julia fieskawin cincapi. 

January 17, 1889 heehan, Adam te, waniyetu 1, 
Sanis Eknainyake qa Cetanskawin cincapi, 

January 18, 1889 heehan, Thomas, Cokataopila 
te, Waniyetu 3, Matowitko Hoksila qa Mary winyan- 
waste cincapi; 

January 30, 1889 heehan Lucy Hanhepimazawin 
te, waniyetu 1, Okleto qa Nakpaoginwin cincapi. 

February 6, 1889 heehan, Louise Anpetuwin te, 
David Cetanwakuwa qa Alice Wipuhila cincapi. 

February 20, 1889. 

Wicoti yamni etanhan winyan omniciye teca icaga- 
pi hena Itazipco oyatepi etanhanpi, wicoowotanna 
ohnayan ihduhicapi. Eya nahanhin tipi wakan yuha- 
pi sni esta wanna cankaga tipi wan yuhapi kta e yuwi- 
tayapi. Hen winyan kin dena skanpi qa token 
okihipi mniheniciyapi skanpi. Winyan omniciye en 
itancan kin he Julia Tas'unketokcawin ee, qa 
Elizabeth Hde^kayuhawin he okihe; Mary Wasuke- 
win wowapi kaga, qa Jane Kiciwastewin mazaska 
awanyaka. Esther Hinhandutawin, Mary Wocante- 
heyewin, qa Tasunkeskawin wamnayan yuhapi. 
Nellie Ho tan in win imniciyekiyapi. 

Dena decanan icagapi okodakiciye kin. Unkan 
nina icante mawaste qa heon tona wacekiya wicas*a- 
pi kin hena kodapi de wanyakapiye qa heon sanpa 
un skanpi kta iyecece. Ohanyanpi 20 : 35. 
Nitakoda. 

G. W. Pay Pay. 



ROSEBUD AGENCY. 

Baptizma. 

Church of Jesus. Owakpamni ekta February 10, 
1889 he en Josephine, Meadean qa Louisa Douville 
cincapi ; Dick, he John Omahahoksila qa Katie Kan- 
giteziwin cincapi; Phoebe, he William qa Mollie Bor- 
deaux cincapi ; Anna, he Sintegleskahoksila qa Wi- 
cmcala cincapi ; Sarah, he Joe qa Sally Prue cincapi; 
Fred, he,Wagmunhanska qa Hinhanlutawin cincapi ; 
Hattie, Sunkawicahca qa Kahnigewin cincapi; Albert, 
he Matonajin qa Cetanwin cincapi. 

St. John's Chapel. Cangleskawakinyan wicoti 
ekta February 12 he eh an, Nellie, he Wiiyayuha qa 
Wamniyomniskawin cincapi; Clema, Tataukasapa 
qa Wakis'akewin cincapi ; Himes, he Tatankaluta qa 
Ptesanwanbliwin cincapi; Nora, Wahacankainyanke 
qa Skecatowin cincapi; Ward, he Cannuhunpaska qa 
Wamniyomni cincapi. 

St. James' Station. Waziwakpala ekta February 
13 he ehan, Edward, he Mahpiyawakuwa qa Unpan- 
hinskewin cincapi. 

St. Matthew's Station. Wakinyanska wakpala 
ekta February 14 he ehan, Mary Garneaux. . 
Calvary Chapel. Utahuwakpala ekta February 

15 he ehan, Millie, he Solomon IJnte cinca ; Rebecca, 
he Smith Gunhammer cinca; Paul, qa Ida, hena 
Matokokipapi qa Wanblicanunpa cincapi ; Hehan 
tipi ikceka wan ekta Benedick, waniyetu yamni, he 
Wanbliwakan qa Tasagye cincapi. 

St. Mark's Chapel. Onagu wicoti ekta February 

16 he ehan, Charles, he James qa Lucy CI air m out 
cincapi; Jacob, Tatankasapa qa Ihahawin cincapi; 
Robert, Wahacankasna qa Kezewin cincapi. 

Ephphatha Chapel, St. Mary's School ekta Febru- 
ary 17 he ehan, Otto, Tahcaheton cinca; Amy, he 
Ptesanhunka Tasina waste win cincapi. 

Dena Rev. J. C. Taylor Baptizma wicaqu. 



PINE RIDGE AGENCY. 

March 5 1889. 

Anpao: De htayetu kin ake O. K. O. O. kin mni- 
ciyapi. Mark Spider, Catechist, wacekiya; wicacaje 
yawapi; February 5 ehan mniciyapi woecon oyakapi 
kin yawapi; Wicasa 37 hipi. 

Wicasa tob wosukiye iwanyakapi kin etan wanna 
iakenonpa (12) kin he icupi kta ca Wowapi kaga 
yawa; he kakel owapi; 

"Oegle 12. Tuwe keceyas cin kin Omniciye kin 
le opa okihi kta, tka eyas wicayusutapi opa (con- 
firmed) ece woitancan (office) kin wanji yuha oki- 
hi kta. Wostanpi (vote) (ognayan ©pewicakiyapi 
kta." 

Rev. Amos Ross cin sni na on etan lila akini- 
capi ; wicasta ota iwoglakapi na icupi kte sni yu 
stan pi. 

Enakiyapi kta yataninpi, okiciyapi na, yustanpi. 
Lowanpi na enakiyapi. 

Wm, M. Robertson, 

O. K. O, O. Wowapi kaga. 

PINE RIDGE AGENCY. 

Anpao wana lila tehan wowapi waqu sni na on ota 
iyopemiciya, tka wancag "ito najinwahiyayin na ake 
ekta wakni kte" eyapi kin he oeyesica hunse lehan 
omicihi sni. 

Eya ohinniyan taku oblakin kte licin kin yukan, 
tka oanpetu wan el toka kin hena epin kta iyececa 
kin he tohinni el mahi sni seleeca. Lehanl taku 
oblakin kte cin ota kin heon oyasin icijelakes owawa 
kta. 

Convocation ekta yahipi na yakiyaklapi qon he 
iyecela Rosebud Agency ekta wai na Bishop kici 
wocekiye oyanke oyasin ecel omani. Tankapi na 
wakanheja tonakel miniawicawakastan. Wikcemna 
nonpa akikle seca wahokonwicawakiya. Priest wanji- 
ni hel un sni kin on cante masica, tka akes hecanmi 
"Wakantanka iye tohanl iyehantu lake cinhan heca 
wanji uwicakiyin kte lo." 

November 1 he ehan Mr, Rose ti hel akliwacewa- 
kiyin na tona miniawicakastanpi. Ho, November 
hetanhan na lehan yan yunkan Pine Ridge oyanke 
kin el ataya 60 miniawicawakastan, tankapi na ciqa- 
pila koya. Mr. Rose tonakeca ins eya Baptizma 
wicaqu kin nawahon sni. 

Wicasta 14 wakantawicutonpi, na 14 wicahapi, 
owakpamni kin el. 

Leciya yahipi qonhan tipi wakan nom kagapi 
qon hena wana napin yustanpi na lila wasteste. Blo- 
ketu kin le ake nom unkagapi uncinpi; unma Wasi- 
cun Tasunke ti kin el, na unma kin ins Wagmeza wa- 
kpa kin hel. Wikcemna aktonyan hel lecala Baptizma 
wicawaqu. El wana waku Winy an Wakagegepi 
Omniciye wan icaga. Wakantanka ounkiyapi kin- 
han tipi wakan kin heniyos icagin kte. Le wani- 
yetu kin oyate kin lila wawicayazan. Measles he 
ewicaceca. Mis eya micinca kici emaceca na miye 
anpetu wakan yamni tiyohuni sni wahpaya. Hekta 
anpetu wakan oko he el ataya saklogan (8) wicaun- 
hapi. Tuesday april 9, he hinhanla kin el yamni 
kaska wicawaha, nalitayetu snihan ake wanji unhapi. 
Wakanheja wasteste wicakite cin on "tona ceyapi 
kin hena om unceyapi." Lent hihunni ehantanhan 
lila o wanji unyakonpi sni. Owakpamni kin el 
ohtayetu oyasin waceunkinyapi, na el nakun waho- 
konwicakiyapi. Ohinniyan oyate kin tanyan hipi, 
na Wakantanka toiye kin yuonihanyan anagoptanpi 
seleeca. 

Holy Week opta anpetu iyohi nohpa wacekiyapi 
kta, hinhanla qa htayetu kin el. Good Friday an- 
petu el yamni akikle wacekiyapi kta. Mazaskan- 
skan 12 na 3 hehanyan wacekiyapi kin wanji kta — 
Three hours service eciyapi. Sakowin akigle waho- 
konwicakiyapi. Wocekiye woecon kin lena ataya 
miye ecamon kta. Holy Week opta Catechists kin 
oyasin lei unpi kta. waonspewicawakiyin kta ca. 
Good Friday el miye kici unpi kte cin on cantema- 
waste. 

Easter anpetn kin he el £akpe akigle waceunkiya- 
pi kta. Hinhanla hem mazaskanskan 5 kin ostan 
Itancan Htayetu wotapi tawa kin he econpi kta, na 
ptelyela wahokonwicakiyapi kta. 9 ape cinhan wa- 
sicun ia wacekiyapi, he iapi kin oknayan wahokon- 



wicakiyapi, na ota miniawicakastanpi kta, 58 hena- 
kecapi kta. 11 ape cinhan ake Lakota ia wace- 
kiyapi, wahokonwicakiyapi, icinonpa Itancan Hta- 
yetu Wotapi tawa kin wicaqupi kta, na tuwawa 
miniawicakastan kta. Nonpa sam okise ape cin- 
han Sunday School wacekiyapi kta, wahokonwi- 
cakiyapi na wiwicayungapi kta. Prizes, Easter 
Cards, na Easter witka toyapi nains sayapi ( 250 ece- 
tu) wicaqupi kta. Le enakiyapi kinhan hehanl 
Wicahapi makoce kin ekta oyasin unyanpi na oksan 
unkomanipi ha hehanl cokata ceunkiyapi na ake wa- 
hokonwicakiyapi kta. Koskalaka omniciye kin wi- 
cahapi makoce kin tanyan apikiyapi kta. Hehanl 
sakowin sam okise ape cinhan ake tipi wakan ogna 
wacekiyapi na wahokonwicakiyapi kta. Wacekiya- 
pi kin le el wocekiye kin oyasin ohiyayapi kta nakun 
wowicala kin, Itancan Tawocekiye kin oyasin, na 
Psalter kin. Leciyatanhan Wocekiye econpi kin he 
Choral service eya cajeyatapi Ho, Easter anpetu 
waste kin el henakiya wocekiye econqonpi kta. Wa- 
kantanka iye towasake tanka kin on ounkiyapi kin- 
han anpetu kin he el wicohan wakan kin hena yuoni- 
hanyan econ uuwacinpi kta. 

Easter anpetu kin el taku wanji on nakun wiun- 
yuskinpi kta. Aojanjan glepi waste wan winyan 
omniciye kin opetonpi ca he he anpetu kin el unyu- 
zamnipi na Wakantanka unqupi kta. Tokel wacin 
kin ognayan kah wicawasi na lila waste kecanmi. 
Siyutapi sakpe oglakinyan kin, na owoslatu kin ins 
siyutapi sakowin sanpa. Aojanjanglepi kin yamni — 
cokaya kin he hanska, na itananoka tanhan kin 
napin pteptecela. Janjan owe ota unpi, kagapi kin 
el. Cete kin ikanyela lecel owapi : To the glory of 
God — Le winyan eglepi, 1889. 

United States makoce kin el owekinnas' aojanjan- 
glepi kin lecela el lecel Lakota iapi kin ognayan 
owapi naceca. Wanji licin tuktel nakun heconpi 
naceca tka slolwaye sni. Ecel eglepi koya kinhan 
aojanjanglepi kin le on mazaska opawinge sam wikce- 
mna zaptan kapeya unkajujupi kta. 

Wana waniyetu wanji sam iyeyakel wi wanji can- 
na Hunkayapi unpi kin eyasna waonspewicawakiya. 
Tka sanpa Bishop awicaye masi na on awicakeya le- 
hanl wowapi unyawapi. Eya wowasi ota bluha tka 
koskalaka kin lena taku onspepi kta cinpi kin heon 
iyepi kin on micicu. Tanyan skan ayapi kin on mis 
sanpa iwamasakin na iyomakipi. Oskiskeyakel wa- 
onspe unkiciciyapi. Wi wanji can anpetu wakan 
oko nom ataya wannyawapi. Tipi wakan kin ogna- 
yan unskatfipi. Tka bioketu kin le Guild House he- 
ca wan micagapi kta ca he nake^ ogna unskanpi kta. 
Catechist kin lena eepi: AVilliam M. Robertson, Joseph 
Marshall, Robert American Horse, Thomas Tyon, 
Edgar M. Keith, William Iron Crow, Chas. Turning 
Hawk, Silas Opagila, Henry Oglesa. Hehanl, leniyos 
ins wawokiya wicasa (helpers) kin hecapi; Mark 

Spider, Jonas Bull. Sena. 
« — » 

Maka akand wiconi kin ded wancana waun kta 
kepca : heon etanhan dehand wowaonsida wanji licin 
tuwa ecawecon owakihi, qais taku waste wanji licin 
ecamon owakihi hecinhan, ito wana ecamon kte, 
ecin ak A <fad icieawm waku kte sni heon etanhan. 



